א. אדם שבליל שבת הולך לחמיו, האם צריך להדליק נרות חנוכה בביתו בליל שבת, במידה אם נוסע מהבוקר צריך למנות שליח. ומה הדין במוצאי שבת ?
ב. זוג נשוי שגרים ביחידה בחצר, וההורים משלמים מים וחשמל, האם יש להם דין אכסנאי ?
ג. האם צריך לתפילת מנחה נטילה בכלי, או מספיק רק במים ?
א. ההדלקה היא נר איש וביתו, וביתו זה המקום שהוא לן, ולכן אם נשאר ללון בבית חמיו, ישתתף בפרוטה עם חמיו, ואין כל תועלת בהדלקה בביתו כיון שאינו ישן שם. וממילא במוצאי שבת שישן בביתו ידליק בביתו.
ב. חייבים בהדלקה כיון שזו דירה בפני עצמה.
ג. לכתחילה צריך נטילה עם כלי. שטפתנ''י : שמע, טבולו במשקה, פת, תפילה. נ''י נטילת ידים.